نــــــــوم(Substantiv)

ھغه کليمه ده چی د زمانی له ښودلو څخه پرته مستقله معنی لری او د يوشی، شخص يا يو کيفيت د نومولو دپاره استعماليږی لکه: سړۍ، لرګۍ، ويره، لمر، چرګ او داسی نور. نوم پر پنځه ډوله دی چی عبارت دی له:

خاص نوم: ھغه نوم دی چی په خاص شی، ځای او يا سړی باندی دلالت کوی لکه: کابل، ميرويس، نيکه، خوشحال، خټک او داسی نور.

د جنس نوم: ھغه نوم دی چی په لږو او ډيرو باندی يو شان دلالت کوی لکه: اوبه، غنم، تيل او نور.

د جميعت نوم: ھغه نوم دی چی په لفظ کی مفرد وی او په معنی کی د يوی ډلی او جميعت لپاره راځی لکه: لښکر، جرګه او داسی نور.

مجرد نوم: ھغه دی چی مادی وجود نه لری او په سترګو نه ليدل کيږی او شته والی يی په غير پوری اړه لری لکه: عقل، پوھـ، وير او داسی نور.

عام نوم: ھغه نوم دی چی په عام شی، ځای او يا سړی دلالت وکړی لکه: لرګی، پاڼه، ھينداره او داسی نور.

مذکر او مؤنث نومونه:په پښتو کی ټول نومونه د جنسيت له مخی پر دوه ډوله دی چی عبارت دی له : مذکر او مؤنث څخه چی دغه دواړه ډولونه يی لاندی ځينی نښی لری :

* ھغه نومونه چی په پای کی يی لاندی علامی راسی مذکر بلل کيږی.
* نرمه (ی) لکه : لرګی، منګی، سړی، وږی، تږی، …
* څرګند واو لکه : تالو، چاکو، باڼو، …..
* کوچنۍ (ه) لکه : تره، وراره، زړه، نيکه،……
* نرم واو لکه : پلو، لو، کنډو، …..
* ھغه ټول نومونه چی په پای کی يی اصلی توری راغلی وی او سماعی مؤنث نه وی مذکر ګڼل کيږی، لکه : ميز، لاس، اور، غل، مل، ……
* ھغه ساکنه (ی) چی دمخه يی ساکن (و) او يا الف وی د اصلی توری حکم لری لکه : زوی، سوی، لوی، ځای، چای،
* د مؤنث په اړه لاندی موضوعات سته.
* ھغه نومونه چی په پای کی يی لاندی علامی راسی مؤنث بلل کيږی
* څرګنده (ه) لکه : اسپه، لښته، پڼه، توره، ...
* زورکۍ والا (ۍ) لکه : خولۍ، ډوډۍ، څپلۍ، څوکۍ،…
* الف لکه : ژړا، خندا، نڅا، ملا، شا، ښوروا،…..
* اوږد (و) لکه : ښارو، زانګو، لامبو،….
* څرګنده (ی) لکه : بياتی، دوستی او ښادی. مګر په نسبتی صفتونو کی څرګنده (ی) د مذکر لپاره راځی لکه : دوبی، موچی، ډولی، ربابی،…..
* اوږده (ی) لکه : ادی، ناوی، ملګری، تږی،….

### د مؤنث نوم ډولونه: مؤنث نومونه لاندی ډولونه لری.

* حقيقی لفظی مؤنث (ساکښ نښه والا) : ھغه نومونه دی چی ساکښ او د تانيث نښه ھم پکی وی لکه : غوا، چرګه، اسپه.
* حقيقی غيرلفظی مؤنث (ساکښ بی نښی) : چی د يوه ساکښ نوم او د تانيث نښه نلری، لکه : مور، خور، ترور، دی ډول مؤنث ته معنوی مؤنث ھم وايی.
* غيرحقيقی لفظی مؤنث (بی ساه نښه والا) : ھغه مؤنث ته وايی چی د بی ساه شی نوم او د تانيث علامه ھم په کی وی. لکه : لښته، پاڼه، غرمه، څوکۍ، رڼا، ځانګو.
* غير حقيقی غيرلفظی مؤنث (بی ساه بی نښی) : ھغه ته وايی چی د بی ساه شی نوم وی او د تانيث نښه تری لويدلی وی، لکه : لمن، ستن، بړستن او ميچن. دی ډول مؤنث ته سماعی مؤنث ھم وايی.

مفرد او جمع نومونه : نوم د شمير له مخی پر دوه ډوله دی : مفرد او جمع.

مفرد : ھغه نوم ته ويل کيږی چی پر يوه شی يا يو کس لاندی دلالت کوی لکه : ھلک، ونه، لرګی.

جمع : ھغه نوم ته ويل کيږی چی له يوه نه پر زياتو شيانو او يا کسانو دلالت کوی لکه : ھلکان، ونی.

د يو مفرد نوم د جمع کولو طريقه : د يو مفرد نوم د جمع کولو دپاره ضروری ده چی پوھـ سو چی ھغه مذکر دی او که مؤنث، چی په دی ترتيب سره د مذکر او مؤنث نومونو د جمع کولو طريقی په لاندی ډول دی.

## د مذکر نومونو د جمع کولو طريقی په لاندی ډول دی

* د ھر مفرد نوم او صفت چی په پای کی يی نرمه (ی) راغلی وی په جمع کی دغه (ی) په څرګنده (ي) بدليږی. لکه ستوری – ستوري، نوی – نوي، لوښی – لوښي، اغزی – اغزي او داسی نور.
* په دی ډول نومونو او صفتونو کی د ساکښ په پای کی د (ان) په راوړولو سره ھم جمع کيږی، لکه : ميږيان، غوايان، کابليان، کندھاريان او داسی نور.
* ساکښ صفات چی په آخر کی يی څرګنده (ي) يا څرګند واو راغلی وی د (ان) په راوړلو جمع کيږی، لکه : موچي – موچيان، دوبي – دوبيان.
* ھر صفت چی په منځ کی يی (واو) يا (ی) راغلی وی او دغه واو يا ی په مؤ نث کی غورځيدلی وی نو په جمع کی ھغه په الف بدليږی او پای کی يی کوچنۍ (ه) زياتيږی لکه : پښتانه، ړانده، پښتو راڼه، ترخه، تروه او داسی نور.
* ځينی دوه توريز يو څپه ييز نومونه او صفتونه د کوچنۍ (ه) په زياتولو جمع کيږی، لکه : غله، مله، مړه، سره، شنه، اومه، اوږده او داسی نور.
* ھغه نومونه او صفتونه چی په آخر کی يی اصلی حرف راغلی وی که ساکښ وی عموماً د (ان) په زياتولو او که بی ساه وی د (ونه) په زياتولو جمع کيږی، لکه : چرګان، اوښان، کورونه، کالونه.

## د مؤنث نومونو د جمع کولو طريقی په لاندی ډول دی

* ھر مفرد مؤنث نوم چی په آخر کی يی (و) او يا (ا) وی د ګانی په زياتولو جمع کيږی لکه : زانګو – زانګوګانی، پيشو – پيشو ګانی او داسی نور.
* ځينی پښتانه د الف نومونه د وی په راوړلو جمع کوی لکه : ژړاوی، رڼاوی او داسی نور
* ھر مفرد مؤنث نوم چی په پای کی يی څرګنده (ي) يا زوره کۍ واال (ۍ) راغلی وی، نو ساکښ يی په (ګانی) او بی ساه يی په زوره کۍ واال (ۍ) سره کيږی، لکه : مامي – مامي ګانی، انۍ – انۍ ګانی، دوستي – دوستۍ، وداني – ودانۍ او داسی نور.
* کوم نومونه چی په پای کی يی اوږده (ې) راغلی وی په (انې) جمع کيږی، لکه : ناوې – ناويانې يا ناوې ګانی او داسی نور.
* ټول سماعی مؤنثات په اصل کی (ه) لری نو ځکه يی جمع په آخر کی د اوږدی (ې) په راوړلو راځی لکه: غيږ – غيږې، لار –لارې، لمن – لمنې او داسی نور.
* د نسبتی صفاتو او شريکو صفاتو ښځينه جمع له نرينه جمع څخه د اوږدی (ې) په زياتولو جوږيږی لکه : کابليان – کابليانې، کولالان – کولالانې، خواران – خوارانې او داسی نور.
* د معنوی مؤنثو جمع تر يوی قاعدی لاندی نه راځی او په وروسته ډول راځی : مور – ميندې، خور – خويندې، ترور – تريندې، نجلۍ – نجونې او داسی نور.

د نوم حالتونه: د نوم حالتونه پر دوه ډوله دی، اول معنوی او دوھم لفظی.

د نوم معنوی حالتونه: د نوم مشھور معنوی حالتونه څلور دی چی په لاندی ډول دی.

فاعلی حالت: کوم نوم چی په جمله کی فاعل وی، ھغه حالت ته فاعلی حالت وايی، لکه زلمی خط ليکی، چی دلته زلمی فاعلی حالت لری.

مفعولی حالت: کوم نوم چی په جمله کی مفعول وی، ھغه حالت ته مفعولی حالت وايی، لکه : بريالی ډوډی خوری، چی دلته ډوډی مفعولی حالت لری.

ندايی حالت: که کوم نوم ته ږغ او نداء وسی نو ھغه نوم په ندايی حالت کی دی، لکه: له ای ھلکه، چی دلته ھلک ندايی حالت لری.

ارتباطی حالت: که يو نوم د ارتباط له حروفو سره راوړل سی، ھغه نوم ارتباطی حالت لری، لکه له کوره راغلم، چی دلته کور ارتباطی حالت لری.

* په پښتو کی د ارتباط توری [په، پر، د، تر، بی، نا، له، ته، لره، نه، څخه، ځينی، سره] دی.
* که دوه نومونه د د په واسطه ارتباط پيداکړی نو ھغه وخت ورته اضافی ارتباط وايی، په اضافی ارتباط کی لومړی مضاف اليه او وروسته مضاف راځی، لکه: د زلمی قلم د اختر ورځ او که مضاف اليه اضافی ضمير وی نو بيا مضاف دمخه راځی لکه: قلم می راکه. کتاب دی څه سو؟
* په پورته مثالو کی زلمی او اختر مضاف اليه، قلم او ورځ مضاف دی.

د نوم لفظی حالتونه: په پښتو کی نومونه د پای د بدلون په لحاظ په څو ډوله دی چی په لاندی ډول ښودل کيږی

ھغه نوم چی په نرمه (ی) ختم سوی وی، په ندايی حالت کی مفتوح راځی او فتحه يی په (ه) ليکل کيږی او په فالی حالت او ارتباطی حالت کی د جمع په شکل اوړی يعنی نرمه (ی) په څرګنده (ی) بدليږی او په نورو حالاتو کی په اصلی شکل راځی

* ندايی حالت: ای زلميه!
* فاعلی حالت: زلمی خط وليکه.
* ارتباطی حالت: زلمی ته خدای تعالی ښه پوھه ورکړی ده.
* اصلی حالت: توريالی سبق وايی، زلمی څه وايی؟، توريالی يی بوت.
* ھغه صفت چی منځ کی يی (و) وی په ندايی حالت کی مفتوح او په فاعلی او ارتباطی حالت کی د جمع په صورت راځی، لکه: ای پښتونه! واړه ھلک وخندل، بی ننګی د پښتانه مرګ دی.
* کوم نومونه چی په صحيح حرف ختم سوی وی، جمع يی په (ان – ون) کيږی، په ندايی حالت کی مفتوح يعنی د صحيح توری د زور په ځای (ه) ورسره نښلول کيږی او په نورو حالاتو کی په اصلی صورت راځی، لکه: ای ځوانه!، ای ھلکه!، ای اباده!
* سماعی مؤنث او په (ه) او څرګنده (ي) مختوم مؤنث په ندايی، فاعلی او ارتباطی دری واړو حالتونو کی په جمع بدليږی، لکه: ای ميرمنی!، دښمنۍ ډير کورونه وران کړل.
* ھغه معنوی مؤنث چی په صحيح حرف ختم وی په ندايی حالت کی يی په آخر کی اوږده (ې) زياتيږی د [له، بی، تر] سره مفتوح او په نورو حالاتو کی په خپل شکل راځی لکه: ای موری! ای خوری.
* د جمع او جنس نومونه چی په څرګنده (ي)، اوږده (ې) يا په (ه) مختوم وی په ندايی، فاعلی، ارتباطی حالاتو کی يی د آخر (ی) او (ه) په اوږد (و) بدليږی، لکه: ای سړيو!، ميلمنو ډوډۍ وخوړه.
* جمع مذکر او جنس نوم چی په صحيح حرف ختم وی، په ندايی، فاعلی او ارتباطی حالتونو کی يی آخر ته کوچنی واو زياتيږی، لکه: ای ھلکانو! ھلکانو سبق ووايه.

يادښت: ټول صفات چی جمع نه لری که چيری موصوف يی جمع وی نو په دريو واړو حالتونو کی يی په آخر کی (واو) زياتيږی، لکه: ای غمجنو!، لږو کسانو کار وکړ.

يادښت: په پښتو کی مصدر د جمع مذکر حکم لری او په دغو دری واړو حالتونو کی يی په آخر کی واو زياتيږی لکه: ډيرو ليکلو ستړی کړم، دا د خوړلو څښلو وخت نه دی.

نه بدليدونکی نومونه: په پښتو کی ځينی نه بدليدونکی نومونه ھم سته چی ھغه په ټولو حالاتو کی په يو ډول استعماليږی او په پای کی يی کوم بدلون نه راځی، دغه ډول نومونه په بيلابيلو حالاتو کی لاندی ښودل کيږی.

* ھغه نومونه چی په پای کی يی (الف) راغلی وی، لکه: ای کاکا!، دادا می راته يوښه قلم راوړ.
* ھغه نارينه نوم چی په کوچنی (ه) ختم وی، لکه: ای نيکه!، ځلمی ته خپل تره قلم وباخښه.
* ھغه نوم چی په پای کی يی څرګند او اوږد واو وی لکه: پيشو غوښه وتښتوله.
* ھغه نوم چی په زورکۍ والا (ۍ) ختم وی لکه: ږلۍ، څوکۍ، نړۍ او داسی نور.
* ھغه نوم چی په اوږده (ې) ختم وی لکه: ادی شيدی راوړی، له خواښې سره يی وخوړې.
* ھغه نارينه نوم چی په څرګنده (ی) ختم وی لکه: موچی بوټونه وګنډل، دوبی زما دريشی سبا ته راوړی.
* ھغه مذکر نوم چی په څرګنده (ه) ختم وی لکه: ګرانه ميلمه! ډوډۍ وخوره، کوربه ميلمه ته په درنه سترګه ګوری.

سرچینې :عمومی پښتو. نويداحمدغفوری ١٣٨٩ /١١ / ٢.